 Agaasimaha Haayada Havoyoco Cumar Sheekh Cabdilaahi Ciise oo isna bandhigaasi hadal dheer ka jeediyey waxaana uu ka waramay muddadii ay jirtay xarunta tababarada ee haayada Havoyoco, waxyaabaha lagu barto iyo ujeedada bandhigan loo qabtay waxaana uu yidhi:-Farxad weynbay noo tahay in aad nagala soo qayb-gashaan arintan oo ah waji cusub oo loogu talo-galay in wax lagaga badalo habkii ay u shaqayn jirtay xarunta tababarada ee Havoyoco, islamarkaana aad aragtaan sida wax loo soo saarayo iyo farsamada ka jirta halkan, Bandhigan waxa dulucdiisu tahay in lays baro xarunta iyo dadka markasta ku xidhan si ay u arkaan waxyaabaha ay xaruntu soo saarayso iyo in ay tahay xarun isku filan. 